EkBass/fiwiki-20250220-pages-articles huggingface dataset:
World Congress of Families

World Congress of Families on kansainvälinen järjestö, joka muun muassa vastustaa seksuaali- ja sukupuolivähemmistöjen syrjintäsuojaa, samaa sukupuolta olevien avioliittojen tunnustamista sekä aborttia.Robert Coalson, 'Family Values' Congress Brings Pro-Moscow Message To Georgia Radio Free Europe/Radio Liberty 17.5.2016, viitattu 12.1.2024 Sen pääpaikka on Yhdysvallat, mutta toiminta on maailmanlaajuista.EXPOSED : THE WORLD CONGRESS OF FAMILIES Human Rights Campaign 2015, viitattu 12.1.2024 World Congress of Families perustettiin yhdysvaltalais-venäläisessä yhteistyössä vuonna 1995.Kristina Stoeckl, The rise of the Russian Christian Right: the case of the World Congress of Families Tandf Online 14.10.2020, viitattu 12.1.2024 Southern Poverty Law Center nimesi World Congress of Familiesin viharyhmäksi vuonna 2014. Järjestöllä on läheiset yhteydet kahteen oligarkkiin, Konstantin Malofejeviin ja Vladimir Jakuniniin. Vuonna 1995 Allan C. Carlson meni venäläisten sosiologien Anatoli Antonovin ja Viktor Medkovin kutsumana Moskovaan. Miehiä yhdisti huoli väestökehityksestä, joten he perustivat World Congress of Familiesin yhdistämään Venäjän ja Euroopan "perhemyönteisiä" aktivisteja Yhdysvaltain evankelikaaleihin ja sosiaalikonservatiivisiin ajattelijoihin. World Congress of Families piti ensimmäisen maailmankongressinsa Prahassa vuonna 1997. Sen järjestämät tapahtumat ovat toimineet verkostoitumispaikkoina eri maiden kristillistä oikeistoa edustaville aktivisteille. Toiminnassa mukana on usein ollut paikallisia poliittisia ja uskonnollisia vaikuttajia.ANTI-LGBT HATE GROUP WORLD CONGRESS OF FAMILIES TO GATHER THIS WEEK IN BUDAPEST SPL Center 22.5.2017, viitattu 12.1.2024 Esimerkiksi politiikan tutkija Clifford Bob on käsitellyt World Congress of Familiesia esimerkkinä yhdysvaltalaisen kristillisen oikeiston maailmanlaajuisesta aktiivisuudesta. Sittemmin esimerkiksi sosiologi Kristina Stoeckl on pitänyt Venäjän osuutta järjestössä keskeisenä. Venäjällä World Congress of Families on pitänyt yllä läheisiä yhteyksiä Venäjän ortodoksikirkkoon. World Congress of Familiesin toimintaa Afrikassa on arvosteltu muun muassa sen myötämielisyydestä homoseksuaalisuuden kriminalisoinnille eri maissa. Puhujana suurissa tapahtumissa on esiintynyt muiden muassa Scott Lively, jonka mukaan seksuaali- ja sukupuolivähemmistöt ovat syyllisiä HI-viruksen leviämiseen, holokaustiin ja Ruandan kansanmurhaan. Livelyn työ Ugandan seksuaali- ja sukupuolivähemmistöjä kohtaan omaksumien kovien otteiden taustalla johti syytteisiin Yhdysvalloissa. == Lähteet == Luokka:Kansainväliset kristilliset järjestöt Luokka:Yhdysvaltalaiset järjestöt Luokka:Seksuaali- ja sukupuolivähemmistöjen oikeudet Yhdysvalloissa
Topias Kaksonen

Topias Kaksonen (s. 25. huhtikuuta 2005) on suomalainen pesäpalloilija. Kaksonen edustaa Superpesiksessä pelaavaa kasvattajaseuraansa Kiteen Palloa. https://www.pesistulokset.fi/pelaaja/10387#tab:1 Hän pelaa ulkokentällä siepparina. https://www.pesistulokset.fi/ottelut/76283#lineup Kaksonen on pelannut 17 Superpesiksen runkosarjan ottelua. Näissä otteluissa hän on lyönyt neljä tavallista juoksua, tuonut yhden juoksun ja kerännyt 11 kärkilyöntipistettä. Kaksonen on pelannut kuusi Superpesiksen ylempien pudotuspelien ottelua. Näissä otteluissa hän on lyönyt yhden kunnarin ja yhden tavallisen juoksun, tuonut kolme juoksua ja kerännyt kahdeksan kärkilyöntipistettä. Tilastot päivitetty kauden 2023 jälkeen. == Lähteet == Luokka:Suomalaiset pesäpalloilijat Luokka:Vuonna 2005 syntyneet Luokka:Elävät henkilöt
Badakhšon (lehti)

Badakhšon (Бадахшон) on Tadžikistaniin kuuluvalla Vuoristo-Badahšanin autonomisella alueella ilmestyvä tadžikinkielinen sanomalehti. Lehti perustettiin NKP(b):n Vuoristo-Badahšanin aluekomitean ja alueen toimeenpanevan komitean äänenkannattajaksi Horugissa vuonna 1931. Se ilmestyi tadžikiksi ja venäjäksi nimellä Badakhšoni surkh (”Punainen Badahšan”) aluksi 500 kappaleen painoksena. Vuosina 1944–1959 sen rinnalla ilmestyi venäjänkielinen lehti Sovetski Badahšan. Tadžikikinkielinen lehti sai nimen Badakhšoni soveti (”Neuvosto-Badahšan”) vuonna 1955. Badakhšoni soveti oli Tadžikistanin kommunistipuolueen Vuoristo-Badahšanin aluekomitean ja alueneuvoston äänenkannattaja. Se ilmestyi viidesti viikossa tadžikiksi sisältäen yhden venäjänkielisen sivun. Lehden painosmäärä kasvoi 1980-luvulla 12 000 kappaleeseen. Lehti sai nimen Badakhšon vuonna 1991. Se ilmestyy Vuoristo-Badahšanin viranomaisten äänenkannattajana kerran viikossa. Kahdeksansivuisen ja A3-kokoisen lehden painosmäärä oli 3 500 kappaletta vuonna 2021. ==Lähteet== Luokka:Neuvostoliittolaiset sanomalehdet Luokka:Tadžikistanilaiset sanomalehdet
Slovakian jääkiekkoliitto

Slovakian jääkiekkoliitto (sv. Slovenský zväz ľadového hokeja) on Slovakian jääkiekkoa hallinnoiva järjestö. Se on kuulunut Kansainväliseen Jääkiekkoliittoon vuodesta 1993, jonka täysjäsen se myös on. Liiton puheenjohtajana toimii Miroslav Šatan. Vuonna 2022 sen alaisuuteen kuului yhteensä 121 jääkiekkoseuraa ja 11 596 rekisteröitynyttä pelaajaa. == Maajoukkueet == * Slovakian miesten jääkiekkomaajoukkue * Slovakian naisten jääkiekkomaajoukkue * Slovakian alle 20-vuotiaiden jääkiekkomaajoukkue * Slovakian alle 18-vuotiaiden jääkiekkomaajoukkue ==Sarjat== Slovakian jääkiekkoliitto vastaa muun muassa seuravien jääkiekkosarjojen järjestämisestä: * Extraliga – Miesten korkein sarjataso * Slovenská ženská hokejová liga – Naisten korkein sarjataso * 1. hokejová liga SR – Miesten toiseksi korkein sarjataso * 2. slovenská hokejová liga ‎ – Miesten kolmanneksi korkein sarjataso * JOJ Sport Slovakia Cup – Slovakian Cup Näiden lisäksi liitto järjestää montaa nuorten- sekä opiskelijoiden sarjaa. ==Lähteet== == Aiheesta muualla == * Liiton kotisivut Luokka:Jääkiekkoliitot Luokka:Slovakian jääkiekko
Virko Baley

Virko Baley (; s. 21. lokakuuta 1938 Radeh’iv) on ukrainalaissyntyinen, vuodesta 1949 Yhdysvalloissa asunut säveltäjä, kapellimestari ja pianisti.Балей, Вірко Velyka ukrajinska entsyklopedija, viitattu 12.1.2024 Baley valmistui vuonna 1962 California Institute of the Artsissa, jossa oli opiskellut pianonsoittoa ja sävellystä. Hän johti vuosina 1975–1987 Las Vegas Chamber Players -kokoonpanoa ja vuosina 1980–1995 Nevadan sinfoniaorkesteria. Vuosina 1971–1985 hän johti perustamaansa Annual Contemporary Music Festivalia.Virko Baley, M.M. University of Nevada, Las Vegas, viitattu 12.1.2024 Baley on esiintynyt Yhdysvalloissa sekä pianistina että kapellimestarina. Hän on tulkinnut klassismin ja romantiikan kausien ohjelmistoa sekä 1900-luvun teoksia. Hänen ohjelmistoonsa on kuulunut monien ukrainalaisten säveltäjien teoksia. Näiden joukossa ovat olleet Valentyn Bibik, Vitali Hodzjatskyi, Leonid Hrabovskyi, Ivan Karabyts, Borys Ljatošynskyi, Valentyn Sylvestrov ja Myroslav Skoryk. Baley teki jo 1970-luvulla vierailut Kiovaan, Harkovaan ja Lviviin. Vuonna 1988 hän aloitti laajemman kiertämisen Ukrainassa. Hän auttoi Ivan Karabytsia Kiovan musiikkijuhlien perustamisessa vuonna 1990. Baley on opettanut California Institute of the Artsissa ja Nevadan yliopistossa, Las Vegasissa. Hänen teoksiaan ovat holodomor-aiheinen ooppera Red Earth. Hunger, kaksi sinfoniaa, viulukonsertto (1987) sekä Emily Dickinson Songbooks sopraanolle ja pianolle. Lisäksi Baleyn tuotantoon kuuluu pianomusiikkia ja kappaleita erilaisille kamarikokoonpanoille. Baley sävelsi myös musiikin Juri Illjenkon elokuviin Lebedyne ozero. Zona ja Molytva za hetmana Mazepu. Baleylle myönnettiin Ševtšenkon palkinto vuonna 1996. Hän on Ukrainan kansallisen säveltäjäliiton ulkomaalaisjäsen. Baley on myös kirjoittanut ukrainalaisesta musiikista muun muassa teokseen The New Grove Dictionary of Music and Musicians. == Lähteet == Luokka:Yhdysvaltalaiset säveltäjät Luokka:Ukrainalaiset säveltäjät Luokka:Oopperasäveltäjät Luokka:Vuonna 1938 syntyneet Luokka:Elävät henkilöt
Pyhtään lintuhoitola

Pyhtään lintuhoitola on Suomessa, Pyhtäällä Kymeenlaakson maakunnassa. Hoitola perustettiin vuonna 1998. Hoitolassa on hoidettu vuosien saatossa tuhansia yksilöitä yli 120 eläinlajista. Hoitolassa hoidetaan lintujen ohella myös muita eläimiä, esimerkiksi oravia ja siilejä. Hoitola on tiiviissä yhteistyössä paikallisten viranomaisten kanssa, ja tavoitteena on että hoitolan neuvova, hoitava ja noutava pelastustyö säästää viranomaisten resursseja. Hoitolan tilat on suunniteltu luonnonvaraisten lintujen hoitoon ja kuntoutukseen. Hoitolaan tulee vuosittain noin 400 hoitoa vaativaa eläintä. Noin 50% hoitoon tuoduista eläimistä voidaan vapauttaa takaisin luontoon. Pyhtään lintuhoitolan takana on voittoa tavoittelematon yhdistys Pyhtään lintuhoitola ry, joka on perustettu vuonna 2018. Lintutarha toimii ympäri vuoden ja yleisö voi käydä katselemassa ulkotarhoissa olevia eläimiä. Noin 20 eläintä on jäänyt Pyhtään lintuhoitolan vakiasukkaiksi, joita ei voida vapauttaa luontoon. Näihin lukeutuu pöllöjä, korppi, hiirihaukka ja albiino- orava. == Lähteet == Luokka:Pyhtää Luokka:Ornitologia
Miska Mäkiviita

Miska Mäkiviita (s. 11. marraskuuta 2003) on suomalainen pesäpalloilija. Mäkiviita edustaa Superpesiksessä pelaavia Seinäjoen JymyJusseja. Hänen kasvattajaseuransa on Seinäjoen Maila-Jussit. https://www.pesistulokset.fi/pelaaja/10533#tab:1 Hän pelaa ulkokentällä kolmospolttajana. https://www.pesistulokset.fi/ottelut/76282#lineup Mäkiviita on pelannut 31 Superpesiksen runkosarjan ottelua. Näissä otteluissa hän on lyönyt yhden kunnarin ja kaksi tavallista juoksua, tuonut 13 juoksua ja kerännyt 73 kärkilyöntipistettä. Mäkiviita on pelannut seitsemän Superpesiksen ylempien pudotustuspelien ottelua. Näissä otteluissa hän on lyönyt kaksi kunnaria ja kaksi tavallista juoksua, tuonut seitsemän juoksua ja kerännyt 26 kärkilyöntipistettä. Tilastot päivitetty kauden 2023 jälkeen. == Lähteet == Luokka:Suomalaiset pesäpalloilijat Luokka:Vuonna 2003 syntyneet Luokka:Elävät henkilöt
Adler

Adler tarkoittaa muun muassa seuraavia: *Adler, sukunimi *Adler, alue Sotšissa Venäjällä *Adler, saksalainen teollisuusyritys, joka valmisti kulkuneuvoja ja konttorikoneita *Adler Salvius, ruotsalainen aatelissuku *Adler-Skistadion, mäkihyppystadion Hinterzartenissa Saksassa *Adler Arena, pikaluisteluhalli Sotšissa Venäjällä *Adler Mannheim, saksalainen jääkiekkojoukkue *Berlin Adler, saksalainen amerikkalaisen jalkapallon joukkue
Adler (sukunimi)

Adler on seuraavien henkilöiden sukunimi: *Alfred Adler (1870–1937), itävaltalainen psykiatri ja psykoterapeutti *Charles ”Charlie” Adler (s. 1956), yhdysvaltalainen ääninäyttelijä ja ääniohjaaja *Christopher ”Chris” Adler (s. 1972), yhdysvaltalainen rumpali *Dankmar Adler (1844–1900), saksalais-yhdysvaltalainen arkkitehti ja insinööri *Elizabeth Adler (s. 1950), brittiläinen kirjailija *Friedrich Adler (1879–1960), itävaltalainen poliitikko *Grace Adler, fiktiivinen henkilö komediasarjassa Will & Grace *Guido Adler (1855–1941), itävaltalainen musiikkitieteilijä *Hanna Adler (1859–1947), tanskalainen fyysikko ja rehtori *Helmer Adler (1908–1940), suomalainen toimittaja, kriitikko ja elokuvaohjaaja *Jacob Adler (1872/3–1974), yhdysvaltalainen jiddišinkielinen runoilija ja humoristi *Jacob Pavlovich Adler (1855–1926), ukrainalaissyntyinen yhdysvaltalainen näyttelijä *Jens Adler (s. 1965), saksalainen jalkapalloilija *Jerry Adler (oik. Hilliard Gerald Adler, 1918–2010), yhdysvaltalainen huuliharpisti *Jerry Adler (s. 1929), yhdysvaltalainen näyttelijä, tuottaja ja teatteriohjaaja *Johan Gunder Adler (1784–1852), tanskalainen virkamies, joka osallistui Norjan perustuslain kirjoittamiseen *Jules Adler (1865–1952), ranskalainen taidemaalari *Jussi Adler-Olsen (s. 1950), tanskalainen kirjailija *Lawrence ”Larry” Adler (1914–2001), yhdysvaltalainen muusikko *Lou Adler (s. 1933), yhdysvaltalainen äänilevytuottaja *Margarete ”Grete” Adler (1896–1990), itävaltalainen uimari ja uimahyppääjä *Margot Adler (1946–2014), yhdysvaltalainen kirjailija, toimittaja ja wicca *Max Adler (1873–1937), itävaltalainen sosiologi *Mortimer Adler (1902–2001), yhdysvaltalainen filosofi ja kirjailija *René Adler (s. 1985), saksalainen jalkapalloilija *Richard Adler (1921–1912), yhdysvaltalainen laulujen- ja musikaalintekijä *Robert Adler (1913–2007), itävaltalaissyntyinen yhdysvaltalainen keksijä *Samuel Adler (s. 1928), saksalaissyntyinen yhdysvaltalainen säveltäjä ja kapellimestari *Stella Adler (1901–1992), yhdysvaltalainen näyttelijä *Steven Adler (oik. Michael Colletti, s. 1965), yhdysvaltalainen muusikko *Victor Adler (1852–1918), itävaltalainen poliitikko *Willie Adler (s. 1976), yhdysvaltalainen kitaristi.
Teemu Riekki

Teemu Riekki (s. 13. lokakuuta 2004) on suomalainen pesäpalloilija. Riekki edustaa Superpesiksessä pelaavaa Kempeleen Kiriä. Hänen kasvattajaseuransa on Muhoksen Pallo-Salamat. https://www.pesistulokset.fi/pelaaja/10616#tab:1 Kaudella 2023 Riekki saavutti Kempeleen Kirin joukkueessa SM- pronssin.https://www.superpesis.fi/uutiset/kempeleen-kiri-juhlii-sm-pronssia- seurahistorian-ensimmainen-miesten-sm-mitali/ Hän pelaa ulkokentällä lukkarina. https://www.kaleva.fi/nuoren-lukkarin-ikimuistoinen-viikonloppu- teemu-ri/5601265 Riekki on pelannut viisi Superpesiksen runkosarjan ottelua. Näissä otteluissa hän on kerännyt yhden kärkilyöntipisteen. Tilastot päivitetty kauden 2023 jälkeen. == Lähteet == Luokka:Suomalaiset pesäpalloilijat Luokka:Vuonna 2004 syntyneet Luokka:Elävät henkilöt
Martin koulu

Martin koulu viittaa seuraaviin: * Martin koulu, peruskoulu Hyvinkäällä * Martin koulu, peruskoulu Turussa.
AQ-400 Scythe

AQ-400 Scythe on ukrainalainen sarjavalmisteinen, vanerirunkoinen räjähdelennokki. Lennokki pystyy lentämään enintään 6,5 tuntia, ja etenemään tällöin 750-900 kilometrin matkan. Sen matkanopeus on 140 km/h, ja enimmillään 200 km/h. Lennokkia valmistaa vuonna 2022 perustettu kiovalainen Terminal Autonomy -yritys. Valmistajan ilmoituksen mukaan räjähdelennokin tuotantomäärää on tarkoitus kasvattaa alkuvaiheen noin 50-100 kappaleen kuukausitasolta jo 500 räjähdedroonin kuukausituotantoon vuoden 2024 toisella neljänneksellä. Yksittäisen räjähdelennokin hinta on noin 15 000 dollaria tai 30 000 dollaria ohjaus- ja navigointijärjestelmineen. Ukrainan asevoimille valmistettava lennokki pystyy kuljettamaan 42-43 kilogramman räjähdekuorman. Lennokin hyötykuorma on vaihdettavissa modulaarisesti käyttötarkoituksen mukaan. Kolmekymmentä rakenteeltaan kompaktia lennokkia voidaan kuljettaa samassa rahtikontissa. Lennokki nousee matkaan lyhyeltä kiitotieltä tai tienpätkältä tai se voidaan laukaista raketin vauhdittamana katapultista. Ukrainassa valmistetaan nykyisin tuhansia tiedusteluun tai hyökkäystarkoitukseen sopivia miehittämättömiä drooneja tai lennokkeja kukausittain. Scythe on yksi lukuisista ukrainalaisvalmisteisista lennokkimalleista. ==Lähteet== Luokka:Miehittämättömät ilma-alukset
Maffy Falay

Muvaffak "Maffy" Falay (30. elokuuta 1930 – 22. helmikuuta 2022 Istanbul) oli turkkilainen jazztrumpetisti.In Memoriam: Muvaffak Falay (1930–2022) International Trumpet Guild, viitattu 13.1.2024 Hän asui ja työskenteli pitkään Ruotsissa.Joseph Paice, Maffy Falay World of Jazz 5.6.2020, viitattu 13.1.2024 Falay varttui Kuşadasıssa ja opiskeli pianon- ja trumpetinsoittoa Ankaran musiikkikonservatoriossa. Vuonna 1956 hän pääsi soittamaan Dizzy Gillespien kanssa. Vuonna 1960 Falay liittyi Kölnissä Kurt Edelhagenin kokoonpanoon. Vuosina 1961–1966 hän soitti Kenny Clarken ja Francy Bolandin big bandissa. Åke Perssonin kehotuksesta Falay matkusti Ruotsiin ensimmäisen kerran vuonna 1960. Hän liittyi siellä Radiojazzgruppeniin ja Harry Arnoldin kokoonpanoon.Maffy Falay Golden Horn Records, viitattu 13.1.2024 Vuonna 1961 hän soitti Quincy Jonesin yhtyeen kanssa ruotsalaisen elokuvan Metsien hurjat soundtrackilla. Lisäksi Falay työskenteli vuosina 1962–1967 Bernt Rosengrenin yhtyeessä ja teki esiintymisiä George Russellin, Don Cherryn sekä Lars Gullinin yhtyeiden kanssa. Falay asettui pysyvästi Ruotsiin, mutta jatkoi kiertämistä Euroopassa sekä Pohjois- ja Etelä-Amerikan maissa. Vuonna 1971 hän perusti Sevda-kokoonpanon, jonka tyylissä yhdistyivät turkkilainen musiikki ja bop. Yhtyeessä toimivat myös Okay Temiz, Salih Baysal ja Bernt Rosengren. Vuonna 1970 Falay palasi yhteistyöhön Dizzy Gillespien kanssa tämän Reunion Orchestran kanssa tehtyä kiertuetta varten. Vuodesta 1985 tai 1986 hän johti omaa sekstettiään. Don Cherry omisti Falaylle kappaleen "Maffy" albumillaan Art Deco vuonna 1988. Vuonna 2005 Falay sai Istanbulin jazzfestivaalilla palkinnon elinikäisistä saavutuksista. Hän teki urallaan levytyksiä monille levy-yhtiöille, kuten Atlanticille, Capricelle, Liphonelle ja Phontasticille. == Lähteet == Luokka:Turkkilaiset muusikot Luokka:Jazztrumpetistit Luokka:Vuonna 1930 syntyneet Luokka:Vuonna 2022 kuolleet
Marian ilmestyksen katedraali

Marian ilmestyksen katedraali (, tai ) on vuosina 1881-1901 rakennettu suurikokoinen, arkkitehti M. Lovtsovin suunnittelema, tiilinen ortodoksinen kirkkorakennus Harkovassa Ukrainassa (Ukrainan ortodoksinen kirkko – Moskovan patriarkaatti). Marian ilmestyksen katedraali on ollut Harkovan ortodoksinen pääkirkko valmistumisvuodestaan 1901 lähtien. Neuvostoliiton aikana kirkkorkennusta käytettiin tallina ja varastona. Harkovassa oli aiemmin vuonna 1650 valmistunut samanniminen puukirkko, mutta se paloi vuonna 1738. ==Kuvia== Благовіщенський собор (1881-1901 роки побудови).JPG Zalopan', Kharkov, Kharkovskaya oblast', Ukraine - panoramio (10).jpg Charkow kharkiv kharkov.jpg Blagoveschensky Cathedral - 01.jpg Благовіщенський кафедральний собор 023.jpg ==Lähteet== == Aiheesta muualla == Luokka:Harkovan kirkot Luokka:Ukrainan katedraalit
Kivistön kirjasto

Kivistön kirjasto oli Vantaan Kivistössä sijaitseva kirjasto. Se oli osa Vantaan kaupunginkirjastoa ja Helmet-kirjastoa. Kivistön kirjasto sijaitsi Topaasikujalla, lähellä Kivistön rautatieasemaa. Kirjaston vieressä olimyös nuorisotila. Kivistön kirjaston väliaikaistilat olivat pienet, ja niissä yritettiin tähdätä laadukkuuteen eikä suureen valikoimaan. Kivistön kirjasto sulki ovensa kesäkuun 2023 lopussa. Toiminta jatkui Kivistön kauppa- ja palvelukeskuksessa lokakuussa 2023, osana kaupunkikultuurikeskus Mosaiikkia. Samalla kirjaston nimi vaihtui Mosaiikin kirjastoksi. == Lähteet == Luokka:Vantaan kaupunginkirjasto Luokka:Kivistö (Vantaa)
Badal Roy

Badal Roy (, alun perin Amerendra Roy Choudhury; 16. lokakuuta 1939 Comilla – 18. tammikuuta 2022 Wilmington, Delaware) oli bangladeshilaissyntyinen, vuodesta 1968 Yhdysvalloissa asunut tablansoittaja.Badal Roy, Who Fused Indian Rhythms With Jazz, Is Dead at 82 The New York Times 23.1.2022, viitattu 13.1.2024 Brad Farberman, Tabla player Badal Roy, known for his cutting-edge jazz collaborations, dies at 82 NPR 20.1.2022, viitattu 13.1.2024 Roy sai maisterin arvon tilastotieteessä. Hän voitti yliopistoaikanaan kansalliset tennis- ja pöytätennismestaruudet.Badal Roy World of Jazz, viitattu 13.1.2024 Varhaisimman opetuksensa tablansoitossa Roy sai sukulaismieheltään. Vuonna 1968 hän muutti New Yorkiin, jossa hän sai opetusta Alla Rakhalta. Roy työskenteli plokkarina ja tarjoilijana intialaisessa ravintolassaBadal Roy AllMusic, viitattu 13.1.2024 Manhattanilla, jossa hän myös soitti tablaa. John McLaughlin tapasi Royn ravintolassa ja tarjosi tälle työtä. Roy levytti ensimmäisen kerran McLaughlinin albumilla My Goal's Beyond (1971). Vuonna 1972 hän soitti Miles Davisin levyllä On the Corner.Badal Roy: From Busboy To Jazz Hero Drum Magazine, viitattu 13.1.2024 Yhteistyö Davisin kanssa jatkui albumilla Get Up with It (1974). Vuonna 1988 Roy liittyi Ornette Colemanin Prime Time -yhtyeeseen. Hän soitti Prime Timen viimeisellä albumilla Tone Dialing (1995). Royn yhteistyökumppaneiden joukossa olivat myös Dave Liebman, Steve Gorn, Mike Richmond, Naná Vasconcelos, Jon Hassell, Steve Turre, Michael Wolff, Bill Laswell, Don Cherry, Herbie Mann, Pharoah Sanders, Dizzy Gillespie, Lonnie Liston Smith, Andreas Vollenweider ja Yoko Ono. Vuonna 1997 Roy julkaisi ensimmäisen albuminsa (One in the Pocket) oman yhtyeensä johtajana. Hän kuoli koronavirusinfektioon vuonna 2022. == Lähteet == Luokka:Bangladeshilaiset henkilöt Luokka:Yhdysvaltalaiset rumpalit Luokka:Tablansoittajat Luokka:Vuonna 1939 syntyneet Luokka:Vuonna 2022 kuolleet
Skedsmon kirkko

Skedsmon kirkko () on Lillestrømin kunnassa Akershusin läänissä Norjassa sijaitseva keskiaikainen kivinen ristikirkko. Se rakennettiin noin vuonna 1180. Alkuperäisestä kirkosta ovat kuitenkin jälkellä vain seinät. Kirkon muutostöistä 1860-luvulla vastasivat arkkitehdit Heinrich Ernst Schirmer ja Wilhelm von Hanno. ==Kuvia== 2006-05-04 Skedsmo kirke Altertavle 006.JPG|Alttaritaulu 2006-05-04 Skedsmo kirke Olav den Hellige 002 - b.JPG|Olavi Pyhää esittävä veistos 2006-05-04 Skedsmo kirke Skipet mot alteret (midt) 003.JPG|Kirkkohuone ==Lähteet== ==Aiheesta muualla== Luokka:Norjan kivikirkot Luokka:Skedsmo
Lillestrømin kirkko

Lillestrømin kirkko () on Lillestrømin kunnassa Akershusin läänissä Norjassa sijaitseva tiilinen pitkäkirkko vuodelta 1935. Sen suunnittelivat arkkitehdit Dagfinn Morseth ja Mads Wiel Gedde. ==Lähteet== ==Aiheesta muualla== Luokka:Norjan kivikirkot kirkko
Sørumin kirkko (Lillestrøm)

Sørumin kirkko () on Lillestrømin kunnassa Akershusin läänissä Norjassa sijaitseva keskiaikainen kivinen pitkäkirkko. Se rakennettiin noin vuonna 1166. Sørum kirke T036 01 0091.jpg|Kirkko sisältä ==Lähteet== ==Aiheesta muualla== Luokka:Norjan kivikirkot kirkko
Frognerin vanha kirkko

Frognerin vanha kirkko () on Lillestrømin kunnassa Akershusin läänissä Norjassa sijaitseva keskiaikainen kivinen pitkäkirkko. Se on rakennettu noin vuonna 1180. ==Lähteet== ==Aiheesta muualla== Luokka:Norjan kivikirkot Luokka:Lillestrøm
Åkrene

Åkrene on taajama Lillestrømin kunnassa Akershusin läänissä Norjassa. Taajaman pinta-ala on 0,23 neliökilometriä ja asukasluku 389 vuonna 2023. ==Lähteet== ==Aiheesta muualla== Luokka:Norjan taajamat Luokka:Lillestrøm
Leirsund

Leirsund on taajama Lillestrømin kunnassa Akershusin läänissä Norjassa. Taajaman pinta-ala on 0,8 neliökilometriä ja asukasluku 1 465 vuonna 2022. ==Lähteet== ==Aiheesta muualla== Luokka:Norjan taajamat Luokka:Lillestrøm
Bo Borgström

Bo Bernhard Borgström (s. 11. toukokuuta 1942 Porvoo) on suomalainen eläköitynyt yritysjohtaja, joka on saanut teollisuusneuvoksen arvonimen. Viitattu 13.1.2024. Borgström syntyi työsuunnittelija Björn Bernhard Borgströmin ja Ebba Margareta Vesterbergin perheeseen. Hän avioitui 1961 Marja-Leena Marjatta Sainomaan kanssa. Borgström tuli ylioppilaaksi Borgå lyceumista 1961 ja valmistui valtiotieteen maisteriksi Helsingin yliopistosta 1966. Hän oli Oy Tampella Ab:n Eklöfin tehtaiden laivausosaston lomittaja 1966–1967 ja myyntipäällikkö 1967–1969, Kotka Woodexporters, Enso-Gutzeitin myyntipäällikkö 1969–1974 ja Oy Tampella Ab:n sahojen myyntipäällikkö 1974–1986 ja sahateollisuuden johtaja 1986–1991. Tampella Forest Oy:n sahateollisuus Tamwoodin johtaja Borgström oli 1991–1993 ja Enso Tamwoodin johtaja 1993, Enso-Gutzeit Oy:n Tolkkisten sahan johtaja 1994–1995 ja Enso Timber Oy:n kuusisahat-tulosyksikön johtaja, Inkeroisten sahan johtaja ja Kotkan sahan johtaja 1995–1997. Toimittuaan Metsäteollisuus ry:n puutuoteteollisuusyksikön johtajana 1997–2000 Borgström palasi liike-elämän palvelukseen ja oli Finnforestin divisioonajohtaja 2000–2001, strategiajohtaja 2000–2002, Skandinavian markkina-alueen johtaja ja toimitusjohtajan varamies 2001–2005 sekä Moelven Industrier ASA:n toimitusjohtaja 2002–2005. Borgströmillä on ollut myös liike-elämän ja muita luottamustehtäviä, kuten Adara Pakkaus -osakeyhtiön hallituksen puheenjohtajuus. Teollisuusneuvoksen arvonimen hän sai 2004. (ei-vapaa) == Lähteet == Luokka:Suomalaiset yritysjohtajat Luokka:Suomalaiset järjestöjohtajat Luokka:Vuonna 1942 syntyneet Luokka:Elävät henkilöt
Nina Pinzarrone

Nina Pinzarrone (s. 24. marraskuuta 2006 Bryssel) on belgialainen taitoluistelija, joka kilpailee yksinluistelussa. Hän saavutti EM-pronssia vuonna 2024. Pinzarrone voitti kansainvälisiä juniorikilpailuja kausilla 2020–2021 ja 2021–2022 ja sijoittui juniorien MM-kilpailuissa 11:nneksi vuonna 2022. Hän on sijoittunut aikuisten kansainvälisissä kilpailuissa kaudella 2022–2023 toiseksi Latvia Trophyssa sekä kauden 2023–2024 GP-kilpailuissa toiseksi Grand Prix de Francessa ja kolmanneksi NHK Trophyssa. Pinzarrone kilpaili aikuisten arvokilpailuissa ensimmäisen kerran vuonna 2023, jolloin hän sijoittui Euroopan-mestaruuskilpailuissa viidenneksi ja maailmanmestaruuskilpailuissa 11:nneksi. Hän voitti ensimmäisen aikuisten Belgian-mestaruutensa kaudella 2023–2024. Tammikuussa 2024 Kaunasin EM- kilpailuissa hän saavutti pronssia oltuaan lyhytohjelman jälkeen toisena kultaa voittaneen joukkuetoverinsa Loena Hendrickxin jälkeen. Pinzarronen isä on alun perin italialainen. == Lähteet == Luokka:Belgialaiset taitoluistelijat Luokka:Vuonna 2006 syntyneet Luokka:Elävät henkilöt
Thornycroft

Thornycroft tarkoittaa muun muassa seuraavia: ==Sukunimenä== * Hamo Thornycroft (1850–1925), brittiläinen kuvanveistäjä * Isaac Thomas Thornycroft (1881–1955), brittiläinen moottoriveneilijä ja olympiavoittaja * John Isaac Thornycroft (1843–1928), brittiläinen laivanrakentaja ja Thornycroftin laivanrakennusyrityksen perustaja ==Muita merkityksiä== * John I. Thornycroft and Company (lyh. Thornycroft), brittiläinen laivanrakennusyhtiö * Thornycroftin M-luokka, hävittäjäluokka Luokka:Luettelot henkilöistä sukunimen mukaan
Bouclier de Brennus

Bouclier de Brennus eli Brennusin kilpi on Ranskan korkeimman rugby union sarjan Top 14 -mestaruuden voittajajoukkueelle myönnetty palkinto vuodesta 1892, sen perustamisvuodesta lähtien. Pokaali kantaa sen luojan Charles Brennusin, taiteilijakaivertajan ja Ranskan rugbyliiton perustajan nimeä. Kilpi on suunniteltu paroni Pierre de Coubertinin alkuperäisen piirustuksen mukaan. Palkinto on saarnipuusta tehty levy, johon on kiinnitetty kaiverrettu messinkikilpi ja laatta. Ranskalaiset kutsuvat palkintoa lankuksi. Alkuperäinen palkinto sijoitettiin museoon vuonna 2003, koska palkinto ei kestänyt voitonjuhlia. Vuodesta 2004 lähtien mestaruuden voittajille on myönnetty identtinen kopio palkinnosta. ==Lähteet== ==Aiheesta muualla== Luokka:Urheilupalkinnot Luokka:Ranskan rugby
Jas Alaş

Jas Alaş (kyrillisin kirjaimin Жас Алаш) on Kazakstanin Almatyssa ilmestyvä kazakinkielinen sanomalehti. Se toimi neuvostoaikana kommunistisen nuoristoliiton äänenkannattajana. Lehden edeltäjä oli Turkestanin ASNT:n pääkaupungissa Taškentissa vuonna 1921 perustettu komsomollehti Jas alaş. Se sai seuraavana vuonna nimen Jas qairat (”Nuori voima”) ja muuttui vuonna 1924 aikakauslehdeksi. Nimitys alaş liittyy kazakkien kansalliseen liikkeeseen, jonka jäseniä vainottiin sittemmin Neuvostoliitossa. Kazakstanin silloisessa hallintokaupungissa Orenburgissa perustettiin vuonna 1922 nuorisolehti Örten (”Verso”), joka seuraavana vuonna muuttui aikakauslehdeksi Jas qazaq (”Nuori kazakki”). Se ilmestyi sitten vaihtelevasti sanoma- ja aikakauslehtenä ja Eñbekşi qazaq -lehden osana nimillä Leninşıl jas (”Leniniläinen nuoriso”) ja Jas qairat. Vuonna 1927 se muuttui pysyvästi sanomalehdeksi nimeltä Leninşıl jas. Lehti siirtyi vuonna 1925 Qyzylordaan ja vuonna 1929 Almatyyn. Se lakkasi toisen maailmansodan aikana vuonna 1941 ja alkoi ilmestyä uudelleen vuonna 1945. Leninşıl jas oli Kazakstanin kommunistisen nuorisoliiton keskuskomitean äänenkannattaja, jonka rinnalla julkaistiin venäjänkielistä Leninskaja smenaa. Viidesti viikossa ilmestyneen lehden painosmäärä nousi parhaimmillaan yli 300 000 kappaleeseen. Lehti sai vuonna 1991 jälleen nimen Jas Alaş. Se yksityistettiin, ja sitä pidettiin tiedotusministeri ja oppositiopoliitikko Altynbek Särsenbaiūlyn äänitorvena. Lehti ilmestyy kahdesti viikossa yli 13 000 kappaleen painoksena. ==Lähteet== ==Aiheesta muualla== * Lehden sivusto Luokka:Kazakstanilaiset sanomalehdet Luokka:Neuvostoliittolaiset sanomalehdet
134 (luku)

134 (satakolmekymmentäneljä) on luonnollinen luku, jota edeltää luku 133 ja seuraa luku 135. == Matematiikassa == * 134 on puolialkuluku ja siten myös yhdistetty luku. * 134 on vajaa luku. * 134 on Erdősin–Woodsin luku. * 134 on peräkkäisten alkulukujen 131 ja 137 keskiarvo. * 134 on toiseksi pienin luku, joka voidaan muodostaa kolmen positiivisen neliöluvun summana (vähintään) neljällä tavalla: 11^2+3^2+2^2, 10^2+5^2+3^2, 9^2+7^2+2^2 tai 7^2+7^2+6^2. (tasan 4 tapaa) * 134 voidaan muodostaa kolmen eri positiivisen kuutioluvun summana: 5^3+2^3+1^3. * 134 on pienin luku m siten, että m^n voidaan muodostaa kolmen positiivisen kuutioluvun summana kaikilla positiivisen kokonaisluvun n arvoilla. == Luonnontieteissä == * Ksenon-134 on ksenonin vakaa isotooppi. * Barium-134 on bariumin vakaa isotooppi. * 134 Sophrosyne on asteroidi. * WR 134 on tähti. == Muissa yhteyksissä == * Seututie 134 kulkee Karkkilan ja Lopen välillä. * Eurooppatie E134 kulkee Norjassa. * M134 Minigun on konekivääri. * Tupolev Tu-134 on neuvostoliittolainen matkustajalentokone. * STS-134 oli Nasan avaruussukkulaohjelman toiseksi viimeinen lento. == Lähteet == Luokka:Luonnolliset luvut
Histadrut

Työntekijöiden uusi yleisjärjestö () eli Histadrut () on Israelissa toimiva ammatillinen keskusjärjestö, jonka puheenjohtajana toimii Arnon Bar-David. Se on perustettu vuonna 1920, ja sen pääsihteerinä toimi vuosina 1920–1933 David Ben-Gurion. Histadrut rakensi brittien hallinnoimaan Palestiinaan yhteiskunnallisia instituutioita, kuten pankin (Bank Hapoalim), rakennusyhtiön (Solel Boneh) ja terveyspalvelun (Kupat Holim Clalit). == Lähteet == == Aiheesta muualla == * Verkkosivut Luokka:Israelilainen yhteiskunta Luokka:Ammattiliitot
Ryhälä

Ryhälä on kylä, postinumeroalue ja entinen koulupiiri Puumalan kunnassa Etelä- Savossa. Ryhälä sijaitsee Puumalan pohjoisosassa lähellä Sulkavan kunnanrajaa. Etäisyys Puumalan kirkonkylään on noin 20 kilometriä ja Sulkavan kirkonkylään suurin piirtein saman verran. Kylä sijaitsee Juvalle menevän ja Sulkavalle haarautuvan seututien 434 varressa kohdassa, jossa tiestä erkanee yhdystie kohti Hamulan kylää. Ryhälän postinumeroalueella (52270) asuu 37 asukasta, joiden keski-ikä on 62 vuotta. Kesäaikaan kylän asukasluku moninkertaistuu loma-asukkaiden myötä. Kylässä on toimi koulu vuoteen 1987. Lisäksi kylässä toimi kyläkauppa 2000-luvun alkuun saakka. Nykyisin kylässä toimii aktiivinen kyläyhdistys, jonka keskuspaikkana toimii Ryhälän maamiesseurantalo. == Lähteet == Luokka:Puumalan kylät
FC Stade Lausanne Ouchy

FC Stade-Lausanne Ouchy on sveitsiläinen jalkapalloseura Ouchysta, Lausannesta. Seura pelaa kaudella 2024–2025 Sveitsin toiseksi korkeimmalla sarjatasolla, jonne se putosi keväällä 2024 Sveitsin Superliigasta. Seuran kotikenttä on Stade Olympique de la Pontaise. == Lähteet == == Aiheesta muualla == * Seuran verkkosivusto Luokka:Sveitsiläiset jalkapalloseurat Luokka:Lausanne Luokka:Vuonna 1905 perustetut urheiluseurat
FC Winterthur

FC Winterthur on sveitsiläinen jalkapalloseura Schützenwiesesta, Winterthurista. Seura pelaa kaudella 2023–24 korkeimmalla sarjatasolla Sveitsin Superliigassa. Seuran kotikenttä on Stadion Schützenwiese. == Lähteet == == Aiheesta muualla == * Seuran verkkosivusto Luokka:Sveitsiläiset jalkapalloseurat Luokka:Winterthur Luokka:Vuonna 1896 perustetut urheiluseurat
Yverdon-Sport FC

Yverdon-Sport FC on sveitsiläinen jalkapalloseura Yverdon-les-Bainsista. Seura pelaa kaudella 2023–24 korkeimmalla sarjatasolla Sveitsin Superliigassa. Seuran kotikenttä on Stade Municipal Yverdon. == Lähteet == == Aiheesta muualla == * Seuran verkkosivusto Luokka:Sveitsiläiset jalkapalloseurat Luokka:Vuonna 1896 perustetut urheiluseurat
Lövö (Vårdö)

Lövö on kylä Vårdön kunnassa Ahvenanmaalla. Se sijaitsee Vårdön pääsaarella kirkonkylästä pohjoiseen. Lövöllä on hyvä luonnonsatama, jota on 1700-luvulla paranneltu. Alueella on edelleen kanoottireitti ja Altai-parkkilaivan hylky, joka oli tarkoituksella upotettu siltarakenteeksi 1800-luvulla – joskaan siltaa ei tehty – sekä viiden kilometrin mittainen luontopolku, jonka varrella on nähtävillä vanhoja venäläisiä kiviuuneja sekä Sikörenin lintutorni. Vargatan suunnalla on 1700-luvulla rakennettu kartanomainen Seffers hembygdsgård tuulimyllyineen ja juhannussalkoineen. Suuren Pohjan sodan aikana vuosina 1718–1719 Lövössä käytiin jopa 2000 henkeä työllistänyt Ahvenanmaan rauhankongressi, jossa Ruotsi ja Venäjä pyrkivät erillisrauhaan, joskin neuvottelut päättyivät tuloksetta. == Lähteet == Luokka:Ahvenanmaan maakunnan kylät
Kylmäaine

Kylmäaine on esimerkiksi jääkaapeissa, lämpöpumpuissa tai ilmastointilaitteissa käytettävä neste tai kaasu, joka kiertää laitteessa siirtäen lämpöä ulos. Kun laite tuottaa kylmää sisällään, syntyy samalla lämpöä, joka ohjataan kylmäaineeseen. Kylmäaine viilennetään laitteen ulkopuolella yleensä ilmaan, tai veteen. == Lähteet == Luokka:Kemialliset aineet
Mustanaamatangara

Mustanaamatangara (Trichothraupis melanops) on tangaroihin kuuluva lintulaji. Lajia tavataan Etelä-Amerikassa. == Koko ja ulkonäkö == Mustanaamatangara kasvaa 16–17 cm pitkäksi. Sukupuolet eroavat toisistaan ulkonäöltään. Mustanaamatangarakoiraan pää ja selkä ovat ruskehtavan harmaat. Silmiä ympäröi musta naamio, ja päälaella on keltainen laikku, joka ei aina näy. Siivet ja pyrstö ovat mustat. Koiraan rinta ja vatsa ovat ruskehtavat. Mustanamatangaranaaras on ruskea, ja sen siivet ja pyrstö ovat tummemmat. == Levinneisyys ja elintavat == Mustanaamatangaran levinneisyysalue on kaksiosainen. Sitä tavataan Perusta Argentiinan luoteiskärkeen ja Brasilian eteläosista Koillis-Argentiinaan. Lajin elinympäristöä ovat kosteat vuoristometsät ja niiden reunamaat. Mustanaamatangara liikkuu pareittain tai pieninä ryhminä myös muiden lintujen kanssa. Linnun ravintoa ovat hyönteiset ja hedelmät. == Lähteet == Luokka:Tangarat
Ruoto

Ruoto on 2012 perustettu kalastus-, veneily- ja metsästysalan myymälä, jolla on seitsemän toimipistettä. Nykyiset myymälät sijaitsevat Tuusulassa, Espoossa, Tampereella, Kaarinassa, Oulussa, Kuopiossa sekä Iisalmessa. , jolloin sen päätoimiala oli perhokalastustarvikkeiden vähittäismyynti verkkokaupassaan sekä toimipisteessään Helsingin Viikissä. Yritys osti vuonna 2014 Yrjönkadulla toimineen kalastusvälineliike Tyrskytaimenen liiketoiminnan. Vuonna 2015 Ruoto muutti molemmat liiketilansa yhteen osoitteeseen Hernepellonkujalle Helsingin Viikkiin. Vuonna 2016, kun yritys avasi toimipisteen Ruotsin Sundsvalliin. Sundsvallin toimipiste lakkautettiin vuonna 2017 ja samana vuonna yritys avasi toimipisteen Tampereen Lielahteen. === Ruoto Mega Store -myymälät === Vuonna 2018 Ruoto muutti Helsingin Viikin toimitilan Tuusulaan nimellä Ruoto Mega Store. Samaan aikaan valikoima laajeni kattamaan myös veneily- ja metsästystuotteet. Vuonna 2021 Tampereen myymälä muuttui Ruoto Mega Storeksi. === Yrityskaupat === Ruoto on historiansa aikana ostanut useita kilpailevia kalastus- ja metsästysalan yrityksiä. Näitä ovat helsinkiläinen Tyrskytaimen (2013), kuopiolainen Samfishing (2022), iisalmelainen Pohjois-Savon Luontovaruste (2022), helsinkiläinen Spey Clave (2023) sekä verkkokaupassa toiminut Spey Brothers (2023). == Omistus ja julkinen osakeanti == Ruoto Oy:n perustivat Joonas Oksanen ja Jan-Peter Pohjola. Yrityksen ensimmäisten vuosien aikana Pohjola myi osuutensa Oksaselle. Oksanen sai rinnalleen uudet yhtiökumppanit vuonna 2015, kun perheomisteinen Valtanen & Valtanen -sijoitusyhtiö osti osuuden Ruodosta. Vuonna 2022 Ruoto Oy myytiin 100 prosenttisesti yrityskaupan yhteydessä perustetulle Ruoto Invest Oy:lle. Ruoto Invest Oy:n omistaa joukko suomalaisia sijoittajia ja myöhemmin vuonna 2022 järjestetyssä julkisessa osakeannissa Ruoto sai mukaansa yli 400 uutta sijoittajaa. Ruodon perustaja Joonas Oksanen sekä talousjohtaja Kari Rantamäki omistavat edelleen merkittävän osan Ruoto- konsernista. Merkittävänä omistajana Joonas Oksanen on toiminut koko yrityksen historian ajan Ruodon toimitusjohtajana sekä hallituksen jäsenenä. Ruoto työllisti vuonna 2023 noin 70 työntekijää. == Lähteet == == Aiheesta muualla == * Ruoto, verkkosivut Luokka:Suomalaiset kauppaketjut
Sparta (New Jersey)

Sparta on kunta (township) Yhdysvalloissa New Jerseyn osavaltiossa. Vuoden 2020 väestönlaskennassa Spartassa oli 19 600 asukasta. Kunta sijaitsee Sussexin piirikunnassa. Erään tilastolistauksen mukaan Sparta oli vuonna 2022 New Jerseyn osavaltion turvallisin kaupunki ja koko Yhdysvaltain seitsemänneksi turvallisin kaupunki. == Väestö == Vuonna 2020 Spartan 19 600 asukkaasta valkoisia oli 88,8 %, aasialaisia 3,8 % ja mustia 0,3 %. Asukkaista 4,7 % kuului kahteen tai useampaan rotuun. 10,6 % asukkaista puhui kotonaan jotain muuta kieltä kuin englantia ja 8,8 % asukkaista oli syntynyt ulkomailla. == Lähteet == == Aiheesta muualla == Luokka:New Jerseyn kunnat
Pavlo Uškvarok

Pavlo Uškvarok (; s. 1983) on ukrainalainen suunnistaja. Sotkamon MM- kilpailuissa 2013 Uškvarok saavutti MM-pronssin Ukrainan viestijoukkueessa. Henkilökohtaisilla matkoilla hänen paras saavutuksensa MM-kilpailuissa on sprintin yhdeksäs sija Miskolcin MM-kilpailuissa 2009. EM-kilpailuissa hänen paras saavutuksensa henkilökohtaisilla matkoilla on pitkän matkan 15:s sija Falunin EM-kilpailuista 2012. Suunnistuksen maailmancupin kokonaiskilpailussa hänen paras saavutuksensa on 32:s sija vuodelta 2006. Yksittäisessä maailmancupin osakilpailussa hän on sijoittunut parhaimmillaan yhdeksänneksi vuonna 2009. Juniorien MM-kilpailussa hänen paras saavutuksensa henkilökohtaisilla matkoilla on pitkän matkan 11:s sija vuodelta 2003. http://runners.worldofo.com/pavloushkvarok.html == Lähteet == Luokka:Ukrainalaiset suunnistajat Luokka:Vuonna 1983 syntyneet Luokka:Elävät henkilöt
Apinankukat

Apinankukat (Erythranthe) on apinankukkakasveihin kuuluva kasvisuku, jossa on 127 lajia. Sukuun on siirretty 2010-luvun taksonomisen revision jälkeen lähes kaikki apinankukkalajit Mimulus-suvusta, jossa on jäljellä vain seitsemän lajia. Apinankukkia esiintyy alkuperäisenä Pohjois-Amerikassa, Etelä- Amerikassa ja Itä-Aasiassa. Jotkin koristekasveina käytetyt ovat levinneet luontoon Euroopassa. == Lajeja == * täpläapinankukka (Erythranthe guttata) * tarha-apinankukka (Erythranthe × hybrida) * kelta-apinankukka (Erythranthe lutea) * myskiapinankukka (Erythranthe moschata) == Lähteet == Luokka:Apinankukkakasvit
Hamo Thornycroft

William Hamo Thornycroft (1850–1825)Hamo Thornycroft, Royal Society of Sculptors. Viitattu 13.1.2024 Thornycroft, William Hamo 1911 Encyclopædia Britannica oli englantilainen kuvanveistäjä. Hän opiskeli aluksi Lontoossa, sitten vuodesta 1871 Italiassa, jossa varsinkin Michelangelo vaikutti häneen. Hän sai 1875 akatemian kultamitalin ryhmäkuvallaan Sotilas kantaa haavoitettua nuorukaista taistelusta. Hänen muita teoksiaan ovat Niittäjä (1884), runoilija Thomas Grayn muistopatsas ja Samuel Taylor Coleridgen rintakuva <1885), Kylväjä (1886), kenraali Gordonin patsas Trafalgar Squarella (1888) ja Oliver Cromwellin patsas Westminster Abbeyn edessä Lontoossa (1899). Hän sai Pariisin maailmannäyttelyn suuren palkinnon (Grand prix) 1900 veistoksestaan Tanssijatar (Ilo).Thornycroft, Hamo, Tietosanakirja. Osa 9, palsta 1510 Tietosanakirja-osakeyhtiö 1917 ==Teokset== * Sotilas kantaa haavoitettua nuorukaista taistelusta * Niittäjä (1884) * runoilija Thomas Grayn muistopatsas (1885) * Samuel Taylor Coleridgen rintakuva (1885) * Kylväjä (1886), * Kenraali Gordonin patsas Trafalgar Squarella (1888) * Oliver Cromwellin patsas Westminster Abbeyn edessä Lontoossa (1899) ==Veistoksia== Lot's Wife by William Hamo Thornycroft.JPG|Lootin vaimo Kew Gardens 0422.JPG|Kylväjä Oliver Cromwell Statue - geograph.org.uk - 2955112.jpg|Oliver Cromwell ==Lähteet== ==Aiheesta muualla== Luokka:Brittiläiset kuvanveistäjät Luokka:Vuonna 1850 syntyneet Luokka:Vuonna 1925 kuolleet
Jevgeni Messner

Jevgeni Iosifovitš Messner (; 20. heinäkuuta 1897 Moskova – 1. joulukuuta 1967 Moskova) oli neuvostoliittolainen säveltäjä ja musiikkipedagogi.Месснер Евгений Иосифович Московская консерватория, viitattu 13.1.2024 Messner sai varhaista opetusta muun muassa Mihail Pressilta. Hän palveli vuosina 1919–1922 armeijassa ja opiskeli kahden vuoden ajan Moskovan yliopiston filologian laitoksella. Vuosina 1923–1926 Messner opiskeli Mihail Gnesinin ja Reinhold Glièren johdolla Gnesin-musiikkiakatemiassa. Vuonna 1930 hän valmistui Moskovan konservatoriosta Nikolai Mjaskovskin sävellysluokalta. Messner itse opetti Gnesin-musiikkiakatemiassa ja Moskovan konservatoriossa. Hänen oppilaidensa joukossa olivat Aleksandr Baltin, Nikolai Sidelnikov ja Tiberiu Olah. == Lähteet == Luokka:Neuvostoliittolaiset säveltäjät Luokka:Musiikkipedagogit Luokka:Vuonna 1897 syntyneet luokka:Vuonna 1967 kuolleet
Leonid Glikman

Leonid Samuilovitš Glikman (; 27. maaliskuuta 1909 Odessa – todennäköisesti joulukuu 1941) oli neuvostoliittolainen säveltäjä ja pianisti.Гликман Леонид Самуилович Свод нотных рукописей композиторов и музыкантов Карелии, viitattu 13.1.2024 Glikman syntyi lääkärin ja musiikinopettajan perheeseen. Valmistuttuaan Bakun teollisesta ja taloudellisesta korkeakoulusta hän meni vuonna 1926 Azerbaidžanin valtionkonservatorioon. Siellä hän opiskeli pianonsoittoa Georgi Şaroyevin johdolla. Glikman valmistui vuonna 1932 ja muutti Leningradiin. Hän opiskeli Leningradin konservatoriossa Pavel Serebrajkovin johdolla, kunnes valmistui vuonna 1937. Opiskelun lomassa Glikman työskenteli makeis- ja suklaatehtaan taloudenhoitajana ja kirjoitti Leningradin lehtiin. Glikman muutti Leningradista Petroskoihin, jossa hän työskenteli Pioneerien palatsissa pianonsoiton opettajana. Hän esiintyi Petroskoissa filharmonisen orkesterin solistina, minkä lisäksi hän sävelsi pianomusiikkia sekä musiikkia näytelmiin ja kuunnelmiin. Vuonna 1938 Glikman otettiin Neuvostoliiton säveltäjäliiton jäseneksi. Hän oli mukana perustamassa Neuvostoliiton säveltäjäliiton Karjalan-haaraa. Glikman meni toisessa maailmansodassa vapaaehtoisena rintamalle ja katosi. Hänen oletetaan kaatuneen joulukuussa 1941. == Lähteet == Luokka:Neuvostoliittolaiset säveltäjät Luokka:Neuvostoliittolaiset pianistit Luokka:Vuonna 1909 syntyneet Luokka:Vuonna 1941 kuolleet Luokka:Toisessa maailmansodassa kaatuneet Luokka:Kadonneet henkilöt
Svjatošynin piiri

Svjatošynin piiri () on yksi Ukrainan pääkaupungin Kiovan kymmenestä hallinnollisesta piiristä (kaupunkipiiristä). Svjatošynin piiri sijaitsee Kiovan länsiosassa. Vuoden 2021 alussa piirin väkiluvuksi arvioitiin 342 768. Svjatošynin piiriä rajaavat idässä Kiovan Obolonin piiri, Podilin piiri, Ševtšenkon piiri ja Solomjankan piiri sekä lännessä Kiovan alueen Butšan piiri. Svjatošynin piirin sisälle sijoittuu Butšan piirin Kotsjubynsken () kaupunkityyppisen taajaman muodostama enklaavi. Piiri on perustettu 2001 nimeämällä aiempi Leningradin piiri uudelleen. Svjatošynin piirissä sijaitsevat muun muassa * Kiovan metron asemat: Akademmistetško, Žytomyrska ja Svjatošyn * Kiovan kaupunkijuna Kyiv City Expressin asema Borštšahivka () * Kiovan lähijunaverkon asemat: Svjatošyn ja Novobilytši * Svjatošynin lentokenttä (Аеродром «Святошин») == Kuvia== Bilychi on Sviatoshyn lake.jpg|Bilychin asuinaluetta Svjatošynin järven äärellä. Zhytomyrska metro station Kiev 2010 04.jpg|Žytomyrskan metroasemaa. Залізнична платформа Борщагівка 001.jpeg|Kiovan kaupunkijunan Borštšahivkan aseman laituria. Залізнична станція Святошин 013.jpg|Svjatošynin rautatieaseman laituria. Aerial view of Svyatoshino airfield.jpeg|Svjatošynin lentokenttä ympäristöineen. == Lähteet == ==Aiheesta muualla== * Svjatošynin piirihallinnon sivu (kyivcity.gov.ua) * Svjatošynin piirin rajat Open Street Map -kartalla (openstreetmap.org) Luokka:Kiovan piirit
Boston Fleet

Boston Fleet on yhdysvaltalainen naisten ammattilaisjääkiekkoseura Bostonista, Massachusettssista. Seura pelaa PWHL-sarjassa. Seuran kotikenttä on Tsongas Center ja päävalmentaja Courtney Kessel. Seurassa pelaa kaudella 2024–2025 suomalainen Susanna Tapani. == Lähteet == Luokka:Yhdysvaltalaiset jääkiekkoseurat Luokka:Vuonna 2023 perustetut urheiluseurat
Minnesota Frost

Minnesota Frost on yhdysvaltalainen naisten ammattilaisjääkiekkoseura Saint Paulista, Minnesotasta. Seura pelaa PWHL-sarjassa. Seuran kotikenttä on Xcel Energy Center ja päävalmentaja Ken Klee. == Lähteet == Luokka:Yhdysvaltalaiset jääkiekkoseurat Luokka:Vuonna 2023 perustetut urheiluseurat
Montréal Victoire

Montréal Victoire on yhdysvaltalainen naisten ammattilaisjääkiekkoseura Montrealista, Quebecista. Seura pelaa PWHL-sarjassa. Seuran kotikenttä on Place Bell ja päävalmentaja Kori Cheverie. == Lähteet == Luokka:Kanadalaiset jääkiekkoseurat Luokka:Québecin urheiluseurat Luokka:Vuonna 2023 perustetut urheiluseurat Luokka:Montrealin urheilu
Roine Rautio

Roine Karlovitš Rautio (; 20. heinäkuuta 1934 Petroskoi – 19. elokuuta 1960) oli neuvostoliittolainen säveltäjä ja kapellimestari.Раутио Ройне Карлович Свод нотных рукописей композиторов и музыкантов Карелии, viitattu 13.1.2024 Hän oli suomalaissyntyisen säveltäjä Karl Raution poika. Hänen veljiään olivat muusikot Heino ja Erik Rautio.Petroskoin sinfoniaorkesterin kohtalon yö 1938 – Suomalaissoittajat Stalinin vainoissa Yle 31.12.2020, viitattu 13.1.2024 Rautio alkoi lapsena soittaa pianoa, viulua ja trumpettia. Vuonna 1949 hän meni Petroskoin musiikkikouluun, josta valmistui vuonna 1953. Sävellystä hänelle opetti Helmer-Rainer Sinisalo ja orkesterinjohtoa Lev Kosinski. Rautio työskenteli trumpetistina Petroskoin sinfoniaorkesterissa ja pääsi johtamaan Kantele-yhtyettä. Vuonna 1953 hän pääsi Leningradin konservatorioon. Hänen pääsykoenäyttönään oli hänen ensimmäinen orkesteriteoksensa, sävelruno Kullervo. Raution sävellysopettaja Leningradin konservatoriossa oli Orest Jevlahov. Rautio valmistui vuonna 1958. Rautio perehtyi karjalaiseen kansanperinteeseen. Hän sai vaikutteita teoksiinsa siitä sekä suomalaisen ja skandinaavisen musiikin perinteistä. Hän jatkoi myös Kantele-yhtyeen johtamista. Kantele esitti eräitä Raution ensimmäisistä sävellyksistä, joihin kuului Muunnelmia suomalaisesta laulusta. Rautio perusti suomalaisen lauluyhtyeen Staryje holostjaki, jossa toimivat hänen lisäkseen muiden muassa hänen molemmat veljensä ja Ensio Vento. Rautio hyväksyttiin Neuvostoliiton säveltäjäliiton jäseneksi vuonna 1959. Hänen teoksiaan esitettiin myös Moskovassa, jossa hän sai Mitalin urhoollisesta työstä. Rautio sävelsi muun muassa sinfonisen sarjan kalevalaisiin teemoihin, neliosaisen sinfonian (1960), kantaatin ja sinfonisen balladin Kiimasjärvi (1959). Hän teki myös kansanlaulusovituksia. Rautiota pidettiin lupaavana säveltäjänä. Hän kuitenkin kuoli vuonna 1960 Äänisellä sattuneessa veneonnettomuudessa, jossa kuoli myös hänen veljensä Heino. Veljeksistä loukkaantui myös Erik, josta myöhemmin tuli tunnettu kanteleensoittaja. == Lähteet == Luokka:Neuvostoliittolaiset säveltäjät Luokka:Neuvostoliittolaiset kapellimestarit Luokka:Vuonna 1934 syntyneet Luokka:Vuonna 1960 kuolleet
Aleksandr Beloborodov

Aleksandr Sergejevitš Beloborodov (; 19. heinäkuuta 1948 – 16. joulukuuta 2016) oli venäläinen säveltäjä.Белобородов Александр Сергеевич Свод нотных рукописей композиторов и музыкантов Карелии, viitattu 14.1.2024 Beloborodov opiskeli Permin musiikkiopistossa ja vuosina 1968–1973 Albert Lemanin luokalla Petroskoin konservatoriossa. Vuodesta 1973 hän opetti Petroskoin konservatoriossa sävellystä ja musiikin teoriaa. Beloborodov hyväksyttiin Neuvostoliiton säveltäjäliiton jäseneksi vuonna 1978. Vuonna 1989 hänestä tuli Karjalan tasavallan säveltäjäliiton puheenjohtaja. Hän sävelsi muun muassa Karjalan tasavallan hymnin ja toimi lasten sävellyskilpailun Muzyka – duša moja järjestäjänä. Beloborodov sai Karjalan tasavallan kunniataiteilijan arvonimen vuonna 1994 ja Karjalan tasavallan Sampo-palkinnon vuonna 1999. Vuonna 2001 hänestä tuli Petroskoin konservatorion professori. Beloborodov sai Venäjän kunniataiteilijan arvonimen vuonna 2005. == Lähteet == Luokka:Venäläiset säveltäjät Luokka:Vuonna 1948 syntyneet Luokka:Vuonna 2016 kuolleet
Vigmostadin kirkko

Vigmostadin kirkko () on Lindesnesin kunnassa Agderin läänissä Norjassa sijaitseva puinen ristikirkko vuodelta 1848. ==Lähteet== ==Aiheesta muualla== Luokka:Norjan puukirkot Luokka:Lindesnes
Vigeland

Vigeland on taajama Lindesnesin kunnassa Norjassa. Se oli kunnan hallinnollinen keskus ennen vuotta 2020. Taajaman pinta-ala on 1,2 neliökilometriä ja asukasluku 1 637 vuonna 2023. Valle kirke.jpg|Vallen kirkko ==Tunnettuja henkilöitä== * Emanuel Vigeland (1875–1948), taidemaalari * Gustav Vigeland (1869–1943), kuvanveistäjä ==Lähteet== ==Aiheesta muualla== Luokka:Norjan taajamat Luokka:Lindesnes